<classify> Wakulima hao walitembelea makao makuu ya mfuko huo wahifadhi ya jamii jana jijini Dar es Salaam kutoa shukrani zao kwa uongozi washirika hilo kwa ushirikiano inaoonesha kwao.Mwaka jana wakulima katika wilaya hiyo kupitia vyama vya msingi vya ushirika vilifaidika na mkopo kutoka NSSF wenye thamani ya Sh bilioni 2 walioutumia kununulia zao hilo.Katika ziara hiyo, ujumbe wa wakulima wanane uliwakilisha wenzao na kuongozwa na Mbunge wa Mbinga Magharibi, Gaudens Kayombo.Wakulima wetu wadogo wa zao la kahawa wamejiunga na shirika hili na wamekuwa wanachama na sasa wameanza kupata bima ya afya...ni jambo la kujivunia na la mafanikio, alisema mbunge huyo.Vyama vilivyopata mkopo huo na kununua mazao kutoka kwa wakulima ni pamoja na Ngaka Amcos, Pilikano Amcos, Mahilo Amcos na Ngima Amcos.Kwa mujibu wa mbunge huyo, mkopo huo umewezesha familia kupeleka watoto wote waliofaulu kidato cha saba mwaka huu kwenda sekondari ikilinganishwa na asilimia 50 tu walioweza kujiunga na masomo hayo mwaka jana.Naye Mkurugenzi wa Mipango, Uwekezaji na Miradi wa mfuko huo, Yacoub Kidula alisema vyama hivyo vya msingi vinastahili sifa, kwani vilirudisha mkopo ndani ya siku 100 badala ya miaka miwili kama mkataba ulivyowataka awali.Aliwashauri pia kulenga katika kuongeza uzalishaji, kukoboa na kusindika zao hilo.  <topic>: uchumi 